Wetten, dass..? (på dansk: Skal vi vædde på, at...?) er et tv-show, der siden 1981 har været udsendt i de tysktalende områder, som den mest succesrige udsendelse af sin art i Europa. Showet sendes på ZDF i Tyskland og på ORF i Østrig. Den schweiziske SRG SSR, sender ikke længere showet. Showets idemand var Frank Elstner, som også var den første vært, fra 1981 til 1987. Fra 1987 til 2011, med en afbrydelse i 1993, var Thomas Gottschalk studievært; fra oktober 2009 til 2011 var Michelle Hunziker medvært. Efter en voldsom ulykke i december 2010, da den 23-årige deltager Samuel Koch styrtede ned i en "powerjump"-stunt og blev lammet, forlod både Gottschalk og Hunziker showet i 2011. Siden oktober 2012 har Markus Lanz været vært. Tv-showet sendes for sidste gang den 13. december 2014.